Qashqadaryo viloyati xalq ta’limi boshqarmasiga yangi rahbar tayinlandi. Bu haqda viloyat hokimligi xabar bermoqda. Qayd etilishicha, To‘lqin Karimov Qashqadaryo viloyati xalq ta’limi boshqarmasi boshlig‘i lavozimida ish boshladi. To‘lqin Karimov 1973 yil Shahrisabz shahrida tug‘ilgan. Toshkent moliya institutida tahsil olgan. T. Karimov 2018 yildan buyon Shahrisabz shahar hokimi lavozimida ishlab kelayotgan edi. Bundan oldin, Qashqadaryo viloyati sog‘liqni saqlash boshqarmasi boshlig‘i tayinlangani xabar berilgandi.